

**УРОК: Един милиард гладуващи**

**Ели Георгиева, 105 СУ“Атанас Далчев“, гр.София**

**Часът е проведен на 27. 04. 2018г.**



**Цел на урока**

*Целта на урока е да се формират представи за несправедливото разпределение на храната по света и да се обсъдят възможни решения на този проблем*

**Описание**

*Проблемът с глада и гладуващите е един от световните проблеми и някак естествено дойде да поканим представител на най-голямата организация, която се бори с този и подобни проблеми. Гостува ни Елена Златанова – консултант в Уницеф за България.*

*За да разгледа адекватно проблема, който беше тема на нашия урок започнахме от това какви са правата на децата/в частност/, след това преминахме през общочовешките нужди/вода, храна, дом, здравни грижи, образование/, дадохме достаъчно примери на принципа на противопоставянето и накрая говорихме за възможни решения на този и подобни проблеми.*

*Ползвахме конвенцията за правата на децата от където си припомнихме правата им. За това вече сме говорили в началото на тази година, отново по тема от програмата, така, че се получи и своеобразно затвърждаване на знания. От правата на децата много логично се премина към нуждите им, нещо за което децата сами казаха, че е еднакво с правата им. Важно откритие, което помогна да говорим по същинската тема – проблем.*

*Как права и нужди се покриват?*

*Защо след като имаш право на определени неща ги разглеждаме и като нужди?*

*Елена им разказа за бедните райони по света, където гладът е нерешим проблем, как деца умират, защото биват недохранени, как световните организации като Уницеф се борят и помагат на тези страни. Много трудно за разбиране е при деца, които нямат представа какво означава реално да си гладуващ да осмислят информацията, а не посмяхме да ползваме филмчета , за да не стресираме определено дете от класа ни.*

*Елена разказа за това как тези хора емигрират точно по тези причини, към места на планетата, където биха могли да имат поне храна, вода и дом. Разказа им за един нов вид емигранти – т.нар. климатични емигранти, които напускат районите в които живеят по подобни причини.*

*Разбира се отново говорихме за това, че и в България има гладуващи, макар и не в такива мащаби и че децата трябва да са отговорни към храната, към начина по който я възприемат и ценят. Темата е многопластова и дава възможности за размисли и връзки с предишни теми, а и за изначално възпитание на малките деца.*

*Решенията, които децата даваха бяха типично възрастови, не дотам възможни, но със сигурност останаха много замислени след урока.*



**От коментарите в час**



**Идеи за надграждане**

*Задължително трябва да се направи продължение по темата, за да узряват и решенията и.*